ทนาย IFEC อ้างเฉยไร้คนเซ็นเช็ค เหตุจำนำ “ดาราเทวี” แลกตั๋วบี/อี 100 ล้าน
ทนาย IFEC อ้างเฉยไร้คนเซ็นเช็ค เหตุจำนำหุ้น ICAP 51% ซึ่งถือหุ้นโดยโรงแรมดาราเทวี 100% เพื่อแลกตั๋วบี/อี จำนวน 100 ล้าน
14 ก.พ. 2560

ทนาย IFEC อ้างเฉยไร้คนเซ็นเช็ค เหตุจำนำหุ้น ICAP จำนวน 51% ซึ่งถือหุ้นโดยโรงแรมดาราเทวี 100% เพื่อแลกตั๋วบี/อี จำนวน 100 ล้าน
ผู้สื่อข่าวรายงานว่า ในการประชุมผู้ถือหุ้น บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ครั้งที่ 2 วันนี้ (14 ก.พ.) ได้มีผู้ถือหุ้นซักถามถึงกรณีการนำหุ้นของบริษัท อินเตอร์ ฟาอีสท์ แคปแมนเมจเม้นท์ จำกัด หรือ ICAP จำนวน 51% ซึ่งถือหุ้นโดยโรงแรมดาราเวทีสัดส่วน 100% ไปเป็นหลักประกันหนี้ตั๋วบี/อี จำนวน 100 ล้านบาท กับบริษัทหลักทรัพย์จัดการกองทุนแลนด์ แอนด์เฮ้าส์ จำกัด อีกทั้งยังปล่อยให้มีการผิดนัดชำระหนี้ตี๋วบี/อี เมื่อวันที่ 8 ก.พ.ที่ผ่านมา
โดยในการประชุมผู้ถือหุ้นวันนี้ ทนายฝ่ายนายแพทย์วิชัย ถาวรวัฒนายงค์ ได้ออกมาตอบคำถามกรณีดังกล่าวว่า “สาเหตุที่นำหุ้น ICAP จำนวน 51% ไปค้ำประกัน เนื่องจากไม่มีผู้เซ็นสั่งจ่ายเช็ค อีกทั้งหนี้ตั๋วบี/อีใกล้จะครบกำหนดชำระในวันที่ 8 ก.พ.ที่ผ่านมาด้วย”
ส่วนกรณีที่บลจ.แลนด์แอนด์เฮ้าส์ นำหลักทรัพย์ ICAP ออกไปจำหน่าย นายแพทย์วิชัย ได้ระบุว่า ตนไม่สามารถติดต่อกับทางบลจ.แลนด์แอนด์เฮ้าส์ได้ จึงเป็นเหตุให้บลจ.แลนด์แอนด์เฮ้าส์ ต้องนำหุ้น ICAP ออกมาจำหน่าย โดยมีนาย ทวิช เตชะนาวากุล กรรมการบริษัทกลุ่มนิคมอุตสาหกรรมไฮเทคในฐานะผู้ถือหุ้นใหญ่ IFEC เป็นผู้มารับซื้อหลักค้ำประกันดังกล่าวไป